
TESTAMENT POLITIK A.P.I. 


MERDEKA 


dengan 


DARAH 


Disusun oleh: 


AHMAD BOESTAMAM, 
Ketua 1 A.P.I. 
(Angkatan Pemuda Insaf) 
MALAYA 


KATA PENDAHULUAN. 


Buku testament politik A.P.I. ini saya susun dengan 
bergapoh2. — Isi-nya fe-lak dengan sechara ringkas sahaja. 
Masu dan keadaan tidak menibenarkan supaya buku ini di- 
tulis panjang. 

Di-laiam-nyu ada di-terangkun dengan sechara ring- 
kas tetapi padat tentang tenaga pemuda, pergerakan pe- 
muda -di-dunia, pergerakan pemuda di-Malaya den juga 
tentang pergerakan A.P.I. (Angkatan Penida Insafi dun 
tujuan? politik-nya. 


Moga? buku ini skan mendatangkan facdah kayadi 
pemuda? Melayu 'ат-ина Nan pemuda? ADI. Блох нут, 


Pemuda? Melayu-Insufinh. 


MERDEKA dengon DARAH 


A. BOESTAMAM. 


Kuala Lumpur, 


21-12-46. 

Dunia memang tidak dapat melupakan tenaga pemuda. 
Dari semenjak dunia ada dan dalam masa dunia menempon 
perubahan? yang memang tuntut oleh ‘alam mengikut 
process-nya tenaga pemuda selalu terbokti. Dalam segala 
lapangan ada tenaga pemuda dan memang mengehendaki 
tenaga pemuda itu. 


Lebeh2 dalam zaman atom ini tenaga pemuda itu tam- 
bah nampak kelihatan. Perhatikan-lah di-sekeliling kita. 
Dalam perburohan ada tenaga pemuda dan mementingkan 
tenaga pemuda itu ia-itu tenaga pemuda buroh. Dalam 
pertanian, dalam barisan bersenjata, dalam perguruan 
Galam pelajaran, dalam pergerakan, dalam pertadbiran dan 
lain? lagi—pendek-nya dalam segala lapangan—pun begitu 
juga tenaga pemuda tidak dapat di-tinggalkan. 


Lihat sahaja-lah peperangan yang baharu tammat ini. 
Siapakah yang telah banyak mati berkofban dalam 
peperangan itu? 


Perhatikan pula barisan? tentera, perkulian, pergera- 
kan, pertanian, pertadbiran negeri dalam dunia ini, siapa- 
kah yang banyak menyumbangkan tenaga-nya di-dalam- 
nya baik dahulu mahu pun sekarang? 


Tidak lain dan tidak bukan 1a-lah PEMUDA. 


Begitu pun pemuda dan pemuda itu ada dua sifat-nva 
—pemuda yang insaf dan pemuda yang lupakan diri, 
vemuda yang menjadi harapan bangsa dan tanah air dan 
pemuda yang menjadi harapan pemudi. 


P.Y.M. President N.R.I. Ir Sockarno sewaktu menjadi 
pemimpin satu pergerakan raayat Indonesia di-suatu masa 
dahulu pernah berkata demikian : — 


Pemuda itu ada-lah bunga-nya tiap? bangsa. 
Tetapi ingatlah bahawa kembang dan kembang itu ada 
dua. Ada kembang yang berseri2 dan wangi dan ada 
kembang yang layu dan gugor ka-tanah. Kembang 
yang berseri? wangi menjadi suntingan puteri, tetapi 
kembang yang layu jangankan menjadi suntingan 
puteri, kumbang dan lalat? pun tidak mahu mendekati 
nya. 

Sebagaimana sifat-nya itu maka begitu-lah pula jiwa- 
nya pemuda. Jiwa pemuda jika hendak di-bahagi? dengan 
sechara besar boleh-lah di-bahagi dua—radical dan mode- 
rate, keras dan lembut. Pemuda yang berjiwa radical 
mahukan perubahan dalam segala Japangan dengan serta 
merta dan serentak, memakai semboyan KERAS LAWAN 
KERAS, SENJATA LAWAN SENJATA. Tetapi pemuda 
yang berjiwa moderate mahukan perubahan dengan per- 
lahan2, dengan sechara evolutie, memakai semboyan biar 
lambat asalkan selamat. 


Dalam pada itu pun yang banyak-nya ia-lah pemuda? 
yang berjiwa radical itu-lah sebab biasa-nya darah pemuda? 
itu panas dan di-dalam dada pemuda? itu-lah tersimpul- 
nya semangat yang berkubar? dan chita2 yang murni dan 
tinggi. 

Walau dalam apa pekerjaan pun—dari pekerjaan 
biasa yang serendah2nya hingga kapada pekerjaan besar? 
yang setinggi2nya dari pekerjaan menchari nafkah yang 
mengenai muslihat diri hingga kapada pekerjaan mashara- 
kat yang mengenai pergerakan menchapai kebahgiaan. 
keagongan dan demerdekaan bangsa dan tanah air—pemu- 
Ча? itu selalu keras dan radicai. Mithal-nya kalau sa-orang 
pemuda itu tidak dapat menchari nafkah diri-nya dengan 
jalan menchari kerja yang hala! bukan tidak ada mereka 
yang tersasul hingga menyamur, merampok dan memechah 
rumah orang. 


Suatu Jagi mithal-nya. Kalau sa-orang pemuda telan 
jatoh hati kapada sa-orang pemudi dan jika sukar bagi-nya 
hendak mendapat pemudi itu dengan jalan yang tenang 
dan damai banyak ada kejadian yang kita telah dengar 
pemuda itu menchari jalan yang keras dan radical saperti 
melarikan pemudi itu. 


Begitu pula dalam pergerakan kebangsaan. Kalau 
pemuda itu tidak dapat bergerak dan lambat berhasil-nya 
chita2 dengan sechara sehat, maka tidak ada keberatan 
bagi mereka untok memileh jalan yang keras dan radical 
saperti memberontak. 


Kita tidak usah pergi jauh2 untok menchari bokti-nya. 
Lihat sahaja-lah di-Indonesia sekarang. Bukankah pemu- 
da2 Indonesia yang berdiri di-belakang Negara Republic 

Indonesia, mempertahankan kemerdekaan jiu? Ya! pemu- 

da2 Indonesia-lah yang berjuang kerana melaherkan Кешек 
dekaan Indonesia, pemuda2 Indonesia lah yang memasoki 
barisan Tentera Republic Indonesia dan pemuda? Indo- 

nee juga yang menyumbang gerakan extremist 
i-sana. 


Ada elok-nya kalau di-sini di-ierangkan sedikit ring- 
kasan gerakar pemuda Indonesia yang telah melaherkan 
Negara Republic Indonesia itu. 


Pada waktu Indonesia di-dudokki oleh Jepun dahulu, 
pemuda? Indonesia yang berjiwa radical dan keras, yang 
benchikan Fascist Jepun, telah mendirikan satu gerakan 
di-bawah tanah, gerakan sulit yang hendak menggulingkan 
pemerentahan Fascist Jepun. Apabila Jepun telah menye- 
rah diri maka gerakan sulit pemuda ini-lah juga yang 
telah tampil kemuka merampas senjata? dari tangan Jepun, 
mengerasi supaya kemerdekaan Indonesia di-ishtiharkan 
dan memberi pengakuan pula akan menyerahkan jiwa 
raga-nya untok mempertahankan kemerdekaan itu, mema- 
soki barisan? raayat, memasoki barisan Tentera Republic 
Indonesia, memasoki barisan extremist dan lain? lapangan 
lagi samaada lapangan perjuangan atau pun lapangan per- 
kulian dan pertanian. 


Semboyan yang di-pakai oleh pemuda? Indonesia itu 
ia-lah : — 


“Kita menghadapi penjajahan dengan revolutie. Kita 
tidak segan membasahi bumi ini dengan darah”. 


“Pemuda biar hanchor, asal tanah air menjadi lohor” 


Demikian-lah ada-nya semangat pemuda. Demikian- 
lah ada-nya jiwa pemuda di-seluroh dunia ini ja-itu sema- 
ngat dan jiwa pemuda yang telah banyak berjasa, berbakti 
untok kebaikan, kemajuan, keindahan, keamanan, keadilan 
di-dunia ini. 


Dunia tidak akan dapat тејиракап jasa dan bakti 
mereka itu, bakti dan jasa yang menunjokkan bahawa 
tenaga yang ada pada pemuda itu ia-lah tenaga raksaksa. 


PEMUDA SA-DUNIA BERGABONG. 


Bokti yang jelas menunjokkan pemuda2 itu ada mem- 
punyai tenaga raksaksa ia-lah berdiri-nya “Gabongan 

Pemuda Democratik Sa-Dunia” (World Federation of 
Democratic Youth) 


Badan ini telah di-dirikan dalam suatu persidangan 
besar pemuda2 yang telah di-adakan di-London dalam 
bulan November 1945 yang lepas di-hadziri oleh wakil? 
gerakan pemuda dari 64 buah negeri mewakili lebeh kurang 
80,000,000 orang pemuda sa-dunia. 


Perlembagaan Gabongan Pemuda Democratik Sa-dunia 
itu telah di-sahkan pada 7 November 1945 aan telah me- 
mutuskan tujuan2-nya:— 


(a) Menchari jalan persafahaman dan bekerjasama 
di-antara pemuda? sa-dunia dalam lapangan? ekonomi, 
politik, pelajaran, kebudayaan dan usaha? masharakai 
dengan menghormati perbedaan fikiran dan tuntutan! ke- 
bangsaan-nya masing2. Menjalankan usaha? yang sa-besar2 
nya untok menghapuskan faham fascist daripada segala 
rupa. Memberi bantuan? yang tentu kepada kerajaan? 
ci-dunia untok mengekalkan keamanan dan ketentraman, 
membangkitkan semangat democratic kapada pemuda dan 
menaikkan taraf penghidupan mercka itu. 


(b) Bekerja bagi membolehkan pemuda? mengambil 
bahagian dalam lapangan? ekonomi, politik. social dan 
kebudayaan supaya terhapus-lah segala sekatan? yang 
membeza? kan laki? dan perempuan, mempezn2kan pelajar- 
an tempat kediaman, harta, kedudokan dalam pergaolin. 
ugama, keperchayaan politik, warna dan bangsa. Menun- 
tut supaya pemuda? yang berjiwa democratik mendapat 
kebebasan berpidato, mengeluarkan fikiran dalam surat? 
khabar, berigama, bersidang dan berarak, dan membantu 
berdiri-nya badan? pemuda democratie di-tempat? yang 
belum berdiri. 


(с) Bekerja bagi mendapatkan chara? pelajaran 
perkulian dan kerehatan yang baik bagi pemuda? dan bagi 
memajukan kebudayaan, pelajaran dan permainan padang 
di-antara pemuda2. 


(4) Menjalankan segala daya upaya untok memberi 
pelajaran kapada angkatan muda dalam fikiran? dan teng- 
gongan2-nya sa-bagai pendudok alam ini 


(e) Mewakili hak pemuda? dalam perkara? yang 
mengenai kedudokan dunia dan pertubohan2 dunia dan di- 

mana perlu menarek perhatian badan! iersebut alas soal? 
yang mengenai hak? pemuda. Menarek perhatian dunia 
kapada tuntutan? pemuda yang mustuhak. Menchari jalan 
perhubongan dengan segala badan2 lain yang mempunyai 
tujuan yang sama dengan seberapa boleh, dan menchari 
sokongan dari orang’ yang terkenal dalam perkhidmatan?- 
raya. 


Maka untok melaksanakan tujuan? ini Gabongan Pemu- 
da Democratie Sa-dunia itu akan menjalankan usaha? 
saperti di-bawah ini: — 


(a) Mengambii tahu segala kemahuan pemuda? dan 
kemudian menchari sokongan ramai untok menyempurna- 
kan kemahuan? pemuda? itu. Untok menjayakan hendak- 
lah di-gunakan surat? khabar, radio, perjumpaan ramai, 
perchetaki:: dan lainz. 


(b) Mengadakan satu badan penerangan untok men- 
jalankan perhubongan yang rapat di-antara badan? pemuda 
yang ada dalam dunia ini dengan saberapa boleh-nya. 


(с) Menjemput persidangan? pemuda sa-dunia untok 
merunding kan segala masaalah pemuda dan menjalankan 
langkahan? yang boleh dan patut untok menjalankan ks- 
putusan yang di-ambil dalam persidangan? itu sabagai- 
mana yang telah di-tetapkan dalam perlernbagaan Gabo- 
ngan Pemuda Democratie Sa-dunia itu. 


(d) Mengadakan satu pusat untok menguruskan surat 
menyurat di-antara badan? pemuda dan juga pemuda? 
semua negeri. 


(e) Menyusun badan untok bertukar fikiran antara 
pemuda? dari segala bangsa dengan mengadakan perjum- 
paan pada masa chuti, menerima dan melayan tetamu di- 
rumah sendiri dll. dan juga menyokong ranchangan? ber- 
tukar? penuntut, pemuda pekerjaan dil. 


(f) Berdamping serapat2-nya dengan Pertubohan 
Bangsa? Bersatu, tertutama sekali dengan Badan Pendide- 
kan, Science dan Kebudayaan chabang UNO dan Majlis 
Ekonomi dan Masharakat UNO. 


(g) Berdamping serapat2nya dengan Gabongan Kesa- 
tuan2 Buroh Sa-dunia serta menilek bahawa bekerjasama 
dengan Kesatuan? Buroh amat penting. Gabongan terse- 
but akan menasihat supaya sekalian orang? muda champor 

Kesatuan? Burch vang sesuai dengan pekerjaan masing? 
dan/atau badan mata pencharian serta bekeria segiat2-nya 
di-dalam-nya. 

(n) Berdamping dengan sezala badan? antara bangsa 
yang sefaham dengan tujuan Gabongan ini dan yang harus- 
mengutamakan soal? yang mengenai pemuda, pelajaran 
atau kerja. 


akan di-tubohkan di-bawah rizyah Gabongan int. Sekira- 
nya chabang2 bekerja saperti chabang? penuntut, врата, 
kebudayaan d!l. sudah memang ada terdiri maka Gabongan 
ini, selaras dengan keinginan-nya hendak memperkuat tali 
bekerjasama antara badan? ini Jengan Gabungan tersebut, 
supaya kerjasama yang demikian akan darat menggabung 
semua-nya kedalam Gabongan ini. Kearah tujuan ini, 
maka wakii2 dari badan? ini akan di-jemput menghadziri 
mashuarat badan? yang terkemuka dari Gabongan ini. 
Badan? yang masok keadaiam Gabongan ini di-iamin ber- 
kuasa penoh mengurus urusan ualam-nya sendiri. 


(j) Berikhtiar sedaya upaya membantu badan? pemuda 
yang kekurangan wang, perkakas dan lain2 barang keper- 
luan terutama-nya negeri? yang banyak menerima kerosa- 
kan dalam masa-perang dahulu dan negeri yang menjadi 
tanah jajahan. 


(К) Membantu memsiukan pertukaran permainar 
daripada segala rupa di-2itara pemuda? semua negeri 
dalam dunia ini daa mergniamakan-nya sebagai jalan 
mempereratkan lagi persahabatan pemuda? sa-dunia. 


Q) Memberangsangkan dan memajukan pemuda? satu2 
bangsa mempelajari bahasa? asing. 


(m) Memberangsangkan dan menjayakan pertunjok- 
kan barang? dan lain? saumpama-nya yang datang-nya dari 
semua negeri dalam dunia ini. 


(n) Mengeluarkan lidah resmi bagi Gabongan Pemuda 
Democratie Sa-dunia itu (surat xhabar atau pun majallah) 
dalam beberapa bahasa yang terpenting pada masa? yang 
ditetapkan. 

(о) Menjalankan lain? tindakan dan usana yang difi- 
kiran mustahak untok menjayakan tujuan Gabongan Pemu- 
da Democratie Sa-dunia itu bersesuaian dengan perlem- 
bangaan-nya yang telah di-tetaykan. 

GERAKAN? PEMUDA DI-MALAYA. 


Sabagaimana di-lain2 negeri juga di-Malaya ini pun 
ada gerakan? Pemuda. Kerana Malaya ini di-diami oleh 
bermacham? bangsa maka gerakan? pemuda itu pun ter- 
bahagi-lah mengikut bangsa? itu. 


Basi bangsa China ada Sam Min Chui Youth Corrs 
dan New Democratic Youth League yang terbesar-nya. 


Bagi bangsa Indian ada Ilind Volunteer Service yang 
terbesar-nya. 


Bagi bangsa Melayu pula ada beberapa barisan peniu- 
da tetapi kebanyakan daripada barisan? pemuda itu ter- 
tentu bagi salu? negeri atau satu2 daerah sahaja saperti 
Perikatan Pemuda Melayu bagi negeri Perak, Ikatan Pemu- 
da Melayu bagi negeri Selangor dan lain2. 


Yang meliputi bagi seluroh Malaya ja-lah Angkatan 
Pemuda Insaf (A.P.I.) Malaya. 


Dan di-antara gerakan? Pemuda di-Malaya itu chums 
satu sahaja yang telah bergabong dengan Gabongan Pemu- 
da Democratie Sa-dunia ia-itu New Democratic Youth 
League Malaya. 


A. P. 1. 
(Angkatan Pemuda Insaf). 


Angkatan Pemuda Insaf (A.P.I.) telah di-tubohkan 
pada tanggal 17-2-46 di-Ipch dengan tenaga dan kemahuan 
3 orang pemuda yang mempunyai tanggong jawab vang 
penoh terhadap bangsa dan tanahair, yang radical jiwa- 
nya ia-itu:— 


1. Sdr. A. Boestamam. 
2. А. Rahman Abdul Rahim. 
2.  , A. Bakar Thareek. 
Pada hari itu di-Ipoh Partai Kebangsaan Melayu 
Malaya akan mengadakan suatu perjumpaan ramai kerana 


merayakan genap 6 bulan usia N.R.I. dan kebenaran untok 
berarak telah di-dapat. 

Sabagai hendak memboktikan kesanggupan nemuda 
maka pengases А.Р.]. yang tiga orang tadi itu telah me- 
ngumpolkan beberapa orang pemda bekas Gyu Gun, 
Gyutai dan lain? berbaris sebagai barisan A.P.I. dalam 
perarakan itu serta di-tempatkan di-barisan muka sekali 
membawa Sang-Saka Merah Puteh 


Perarakan ini berjaya. Lebeh kurang 30 orang telah 
berdiri sebagai barisan A.P.I. 


Dari samenjak itu-lan A.P.I. di-susun dengan giat. 
Chawangan? mulai berdiri dengan chepat. Ahli2 semakin 
bertambah banyak bilangan-nya. Sekarang A.P.I. yang 
asal-nya 3 orang itu telah mempunyai anggota bilangan 
ribu. Sekarang A.P.I. telah mempunyai chawangan? di- 
serata tempat dalam Tanah Melayu ini. Sekarang pemuda: 
Melayu yang radical jiwa-nya telah memasokkan diri-nya 
dalam barisan A.P.I. kerana А.Р.І. ia-lah satu gerakan 
pemuda yang berjiwa radical. 


Tujuan? A.P.I. 


(a) Menyatukan pemuda2 yang insaf dalam satu 
BARISAN. 


(b) Mengokohkan barisan perjuangan untok bangsa 
dan tanahair. 


(с) Memberi latehan siasat, ROHANI dan JASMANI 
kepada pemuda?-nya supaya bersedia menjadi 
pemimpin bila di-kchendaki. 


(d 


м 


Membena sa-mula Malaya mengikut faham Demo- 
cracy yang sejati yang berdasarkan kedaulatan 
ra'ayat. 


(e) Menuntut perwakilan dalam pemerintahan Malaya. 


Pendek-nya A.P.I. mahu berjuang untok menchapai 
kemerdekaan bangsa dan tanahair dengan segala jalan 
yang terbuka, dengan lembut jika boleh, dengan keras jika 
terpaksa. 


A.P.I. berkeyakinan kemerdekaan bangsa dan tanahair 
itu hanya boleh di-dapati dengan tenaga-nya sendiri, de- 
ngan jalan perchaya kapada tenaga sendiri. 

Sebub2 yang mendorongkan berdiri-nya A.P.L 


Ada dua sebab yeng mendorongkan berdiri-nya A.P.I. 


1. Kebangkitan pemuda? segala bangsa di-seluroh 
dunia. 


2. Kebangkitarw pemuda? bangsa? asing yang mendi- 
ami Tanah Melayu ini saperti bangsa China, Indian dan 
lain2. 


Kalau pemuda? sa-dunia telah bangun bergerak me- 
nyusun barisan-nya, jika pemuda2 bangsa asing yang me- 
ndiami Tanah Melayu ini juga telah bangun bergerak me- 
nyusun barisan-nya, maka tidak-lah ada suatu sebab ke- 
napa pemuda Melayu tidak boleh turut sama bergerak. 
menyusun barisan-nya pula. 


Maka kerana ini-lah A.P.I. di-dirikan. 
Ideologi A.P.I. 


Tiap? suatu pergerakan itu mesti ada dengan ideologi- 
nya, mesti ada dengan chita?-nya, Jika tidak bukan-lah itu 
pergerakan. 


Sabagai suatu pergerakan, A.P.I. pun ada mempunyai 
ideologi-nya yang bersendiri, ada mempunyai chita?-nya 
yang tertentu. Ideologi dan chita? A.P.I. itu ia-lah:-- 


1. Dalam politik. 


A.P.I. mahu kepada satu Negara Merdeka yang ber- 
dasarkan demokrasi tulen, satu pemerentahan vang datang- 
nya dari ra'ayat, di-jalankan oleh ra‘ayat menerusi kera- 
jaan yang di-bentck oleh wakil? ra'ayat, untok faedah, 
kebajikan dan keselamatan ra'ayat. 


2. Dalam Ekonomi. 


A.P.I. mahu kepada satu susunan ekonomi yang tera- 
tor (planned economy) yang bukan-nya untok facdah sutu 
dua orang atau satu dua puak sahaja tetapi untok faedah 
bersama—untok facdah orang ramai atau ra'ayat jelata. 


A.P.I. berkeyakinan untok mendapat susunan ekonomi 
terator yang demikian itu segala sesuatu yang mengenai 
soal ekonomi harus-lah di-pegang oleh Negara—atau State. 

Selagi susunan ekonomi satu? negara itu di-negang oleh 
sa-guiongan manusia yang sedikit maka selama itu-lah 
faedah yang di-dapati daripada-nya hanya dapat di-rasa 
oleh sagulongan manusia yang sedikit itu sahaja. Bahkan 
munkin susunan ekonomi itu di-perkotak katekkan mereka 
untok faedah mereka semata2. 


Daripada sini dapat-lah kita mengambil kesimpulan 
bahawa puncha segala?-nya ia-lah politik. Ekonomi yang 
terator tidak akan dzahir jika negara masch terjajah, jika 
pemerentahan tanahair kita ini tidak di-tangan kita sebab 
ekonomi yang terator itu baharu dapat kita jalankan, apa- 
kala kuasa politik telah ada di-tangan kita. Pendak-nva 
kuasa politik-lah yang lebeh dahulu patut kita ambil baharu 
dapat kita menyusun ekonomi yang terator. 


& Dalam Social. 


A.P.I. mahu kepada satu susunan masharakat yang 
adil atau yang di-kacakan keadilan social. Kead ilan socia! 
ada-lah satu sendi, suatu sharat yang utama dan penting 

mrak menentukan tulen atau tidak-nya demokrasi yang 
Gi-jalankan oleh satu? negara itu. Selagi keadilan social 
tidak ada selama itu-lah demokrasi itu tidak tulen saratus 
peratus. 


Apa-kah yang di-katakan keadilan social itu? 


Карада A.P.I. keadilan social itu ja-iah susunan ma- 
sharakat sasuatu bangsa yang di-dalam-nya tidak ada lagi 
pembahagian tingkatan yang di-ada-kan oleh manusia yang 
di-antara satu sama lain bertentangan dalam faedah, hak 
kepentingan dan kewajipan-nya terhadap negara. 


Kapada API. ada-nya orang? bangsawan dan 
ada-nya ra'ayat murba, ada-nya yang mulia dan ada-nys 
yang hina itu la-lah kerana masharakat tidak adil, oe 
di-adakan oleh manusia "yang kerana tipu muslihat-ny 
darat mengadakan kias? dalam masharakat manusia Anna 


Susunan ekonomi yang tidak teratur pada masa ini 
menyebabkan timbul-nya dua klas ia-ita klas kaum 
modal dan klas kaum maraaen (proletar). Kedua? klas 
ini terpaksa bertentang kerana berlainan Ko 
yang pertama hendak menindas dan memeras vang kedua. 
A.P.I. berkeyakinan bahawa untok mendapatkan keadilan 

social itu maka pertentangan klas itu hendak-lah di-hapus- 
kan. Pendek-nya dalam menuju keadilan social itu A.P.L. 
bermaksud akan menghapuskan pertentangan klas dalam 
masharakat bangsa Melayu. 


Ini-lah dia idologi A.P.I., ini-lah dia chita2 A.P.I. da- 
Jam perjuangan-nya. 


Maka untok menchapai idologi ini-lah A.P.I. menyusun 
barisan, mengadakan persiapan dan persediaan-nya. 


A.P.I. sedar untok menchapai hasil-nya chita2 ada dua 
jalan besar yang terbuka ia-itu:-- 


1. Jalan chepat, radical dan serentak. 


2. Jalan sehat, lambat dan perlahan2. 


Jalan yang pertama mendatangkan perubahan dalam 
segala lapangan dalam masa yang singkat, dan jalan vang 
kedua mendatangkan perubahan dengan beransor2, sedikit 
demi sedikit. РА 


Jalan yang pertama menuntut perjuangan, jalan yang 


kedua hanya mengharapkan belas kasehan, terhad pada 
meminta? sahaja. 


Jalan yang pertama meminta pengorbanan tenaga, 
harta dan darah, jalan yang kedua bersandar hanya kapada 
Ayer liur. 


Maka di-antara dua jalan ini A.P.I. memileh jalan yang 
pertama. Keyakinan A.P.I. hanya ada pada jalan yang 
pertama itu sahaja. Sebab itu-lah A.P.I. memakai sembo- 
yan: 


KERAS LAWAN KERAS, LEMBUT LAWAN LEMBUT. 


Dan dengan semboyan ini-lah A.P.I. menyusun bari- 
san-nya, mengadakan persiapan dan persediaan-nya mulai 
dari sekarang. 


Persiapan dan persediaan A.P.I. 


_ ,_ A.P.IL ada mempunyai tujuan yang besar dan berat 
ia-itu untok menchapai kemerdekaan bangsa dan tanahair 
dengan apa jalan juga yang terbuka. Supaya tujuan yang 

besar dan berat itu didapati dan supaya segala usaha kearah 
itu tidak gagal maka mulai dari sekarang A.P.L ada-lah 
bekerja keras menyusun barisan-nya, mengadakan segala 
kesiapan dan persediaan. 


Persiapan dan persediaan A.P.L itu boleh di-bahagi 
dua: — 


1. Persiapan dan persediaan kadalam. 


2. Persiapan dan persediaan kaluar. 


Persiapan dan persediaan kadalam:— 


Orang pandai2 pernah berkata, “Pemuda hari ini ia- 
lah bapa pada masa yang akan datang”. 


Perkataan ini sangat benar. Akan datang masa-nya 
pemimpin? bangsa kita yang ada sekarang in} meninggalkan 
tempat-nya itu kerana sesuatu scbab—meningal dunia atau 
saumpama-nya. Maka tempat-nya itu teniu-lah terpulang 
kapada pemuda? yang ada sekarang. Tetapi apakah erti- 
nya jika pemuda? itu tidak mempunyai pelajaran yang 
chukop, tidak ada latehan untok menjadi pemimpin? 
Bukar-kah akan menjadi sia? sahaja? 


Kerana itu-lah persiapan dan persediaan yang pertama 
di-jalankan oleh A.P.I. ia-lah memberi latehan rohani dan 
jasmani kapada ahlit-nva. Dalam latehan 
rohani ini termasok-lah didekan chinta bangsa dan 
tanahair latehan pelajaran dalam menyusun pergerakan 
dan organisatie daiam ilmu politik, ekonomi dan lain2. 
Dalam latehan jasmani termasok-lah latehan tuboh, senam, 
sport, berbaris dan lain2 untok kesehatan badan dan 
untok mengetahui disiplin. 


“Fikiran yang waras hanya ada kepada tuboh badan 
yang sehat”—kata orang pandai2, Jadi-nya dengan ada- 
nya latehan jasmani itu yang mendatangkan kesehatan bagi 
tuboh badan sasaorang tentu-lah akan menimbulkan fikiran 
yang waras kapada sasaorang itu yang menjadi sharat 
yang terpenting bagi sasaorang pemimpin. 


Baik dalam organisatie, mahupun dalam perjuangan, 
disiplin ada-lah suatu perkara yang terpenting. Dengan 
tidak ada-nya disiplin sasuatu nrganisatie itu tidak akan 

terator dan sasuatu perjuangan itu tidak akan jaya. Per- 
gerakan akan kelamkabut jika tidak ada disiplin, jika 
tidak ada kawalan. Begitu juga perjuangan akan menjadi 
kachau bilau jika tidak ada disiplin dalam perjuangaan. 
Tidak ada disiplin erti-nya maharajalela dan apa-kah erti- 
nya bagi sasuatu langkahan yang di-buat dengan maha- 
rajalela? Bukan-kah nanti timbul terlalu banyak tukang 
masak yang boleh merosakkan gulai dan terlalu banyak 
pemimpin yang ta' tentu mana satu yang mesti diikut? 


Sebab itu-lah dalam A.P.I. didekan disiplin itu ada-lah 
sangat di-pentingkan. 


Ini-lah persediaan dan persiapan A.P.I. kadalam. 


Perisiapan dan persediann keluar. 


Sasuatu pergerakan itu akan pinchang jalan-nya, akan 
terpulau jika ia hanya menyediakan persiapan ka-dalam 
sahaja. Ibaratkan sahaja-lah saperti kita hendak mendiri- 
kan sa-buah rumah yang akan kita diami dalam sabuah 
kampung. Jika kita hanya mementingkan persiapan dan 
persediaan kadalam ertinya ramuan rumah itu, ya! tidak 
ada persiapan keluar ertinya tidak ada permuafakatan 
dengan orang ramai di-kampong itu bukankah boleh jadi 
orang sakampong itu akan memulaukan kita? 


Begitu-lah juga dalam pergerakan khas-nya dalam 
A.P.I. selain daripada mengator persiapan dan persedian 
kadalam itu ia juga mengator persiapan dan persediaan 

eluar. 


Persiapan dan persediaan keluar itu ja-lah: — 
1. Memperkenalkan diri keluar negeri. 


2. Membuat perhubongan dengan badan? asing di- 
luar negeri. 


Sebagaimana New Democratic Youth League Malaya 
telah bergabong dengan Gabongan Pemuda Democratie Sa- 
dunia maka begitu-lah juga A.P.I berchita2 hendak ber- 
gabong dengan-nya. 


Chita2 yang besar didunia sekarang ia-lah hendak 
mendiri dan mengekalkan keamanan di-seluroh dunia ini. 
Untok itu pemuda? sadunia harus bertindak sebab pemuda2- 
lah yang menjadi tiang bangsa. Kerana ini-lah maka 

API. mahu bergabong dengan Gabongan Pemuda Demo- 
cratie Sadunis itu. 
DN 


Degitu pun A.P.I. perchaya sabelum ia bergabong den- 
gan Gabougan Pemuda Democratie Sadunia itu harus-lah 
ia terlebeh dahulu mempertingkat? perjuangan-nya demi- 
of 

kian: — 


1. Memperkoxoh perpaduan Pemrda2 Melayu 
selurohnya. 


2. Kemudian memperkokoh perpaduan pemuda? 
Malaya yang safaham dan sachita?. 


Q 


3. Kemudian baharulah memperkokoh perpaduan 
pemuda sadunia yang safaham dan sachita?. 


Untok menjelaskan pendirian A.P.I. ini di-bawah ini 
di-turunkan dengan sapenvh-nya isi surat siaran Markas 
Besar A.P.I. Malaya menyambut pertubohan Lembaga Pe- 
muda Bangsa Asia di Indonesia yang telah di-siarkan pada 
tanggal 31 October 1916 yang lepas: — 


Surat Siaran Markas Besar A.P.I. Malaya. 


MENYAMBUT PERTUBOHAN LEMBAGA PEMUDA 
BANGSA2 ASIA DI-INDONESIA. 


Beharu2 ini telah tersiar berita dalam surat2 khabar 
menyatakan 500 orang wakil? Pemuda segala bangsa Asia 
vang tingga) di-Indonesia telah mengadakan suatu perjum- 
paan besar di-Jokjakarta ia-itu Gi-bawah anjuran Kerajaan 
Republic Indonesia. 


Maka dalam perjumpaan itu telah di-luluskan keten- 
tuan (resolusi) mendirikan satu gerakkan Pemuda bangsa 
Asia atau Inter-Asiatic Youth League di-sana. Dasar dari 
gerakkan ini telah di-tetapkan pula tiga perkara ia-itu: — 


1. Memadukan gerakkan? menentang pemerentahan 
tanah jajahan. 


2. Memanjangkan silatur-rahim di-antara segala 
bangsa dan tingkatan. 


3. Membantu Negara Republic Indonesia di-dalam 
dan di-luar negeri. 

Perjumpaan besar ini telah di-kerusikan olen saudara 
Soepomo yang di-dalam uchapan-nya di-antara lain? telah 
berkata : — 


PEMUDA2 INDONESIA BERSEDIA AKAN BEKERJA 
SAMA DENGAN SEGALA BANGSA DALAM 
DUNIA INI. 


Selain dari itu beliau telah berkata juga supaya segala 
bangsa khas-nya pemuda? di-negeri yang raasch di-dapati 
ada baki? susunan dunia chara lama di-dalam-nya, bersatu 
padu. 


Dr. Wikana, menteri Negara bagi urusan pemuda dari 
pemerentahan Republic Indonesia pula telah menerangkan 
kepada wakil2 yang menghadziri perjumpaan besar itu 
bahawa gerakkan pemuda Indonesia ada-lah semata? ber- 
tujuan kerana hendak mendirikan persaudaraan dan demo- 
cracy dalam dunia ini. Beliau seterus-nya telah memuji 
jasa? gerakkan? pemuda di-Eropah yang telah menjalankan 
gerakkan sulit atau gerakkan di-bawah tanah untok meng- 
gulingkan Fascist dalam masa perang dahulu 


Angkatan Pemuda Insaf (А.Р.1.) bersetuju dan memu- 
ji kebijaksanaan Kerajaan Republic Indonesia kerana me- 
nganjurkan perjumpaan ini dan kerana itu menguatkan lagi 
keperchayaan A.P.I. yang sememang-nya sudah seratus 
peratus kuat kepada Kerajaan Republic Indonesia. 


Kemudian A.P.I. menyampaikan tahniah-nya pula 
kapada saudara2-nya pemuda? bangsa Indonesia khas-nya 
Can pemuda? bangsa Asia yang tinggal di-Indonesia 
am-nya, kerana Jangkahan mereka mengambil ketentuan 
mendirikan satu gerakkan pemuda bangsa Asia di-Indo- 
nesia itu ia-lah satu langhan yang sunpgoh? besar 
erti-nya untok menchapai » . araan, persafahaman dan 
keadilan dalam dunia ini. 


Kapada sakalian anggota A.P.I. di-seluroh Malaya ini 
khas-nya dan pemuda? Melayu am-nya kita sampaikan 
seruan kita supaya memikirkan perkara itu dengan tenang 
dan tidak berat sebelah. 

Tanya-lah diri saudara2:— 


Jika di-Indonesia dapat di-laksanakan perikatan pe- 
muda2 segala bangsa, apakah di-Malaya tidak boleh 
demikian? 


Jika saudara? kita di-Indonesia telah menyedari 
perlu-nya ada perikatan pemuda2 segala bangsa apa-lah kita 
pemuda? Melayu tidak sedar lagi? Begitu pun saudara? 
jangan salah faham. Meskipun saudara? kita pemuda 
Indonesia bersedia akan bekerja sama dan berikat dengan 
pemuda? segala bangsa di-dunia tetapi sudah tentu-lah 
mereka tidak akan bodoh mahu bekerja sama dengan pe- 
muda? segala bangsa yang reactioneer (batu api dan jela- 
tang masharakat) pemuda? yang menjadi musoh kemerde- 
kaan Indonesia. 


Maka.demikfan-lah pula. kita. -Kita mahu berikat dan 
bekerja sama dengan pemuda? segala bangsa yang ada di- 
Tanah Melayu ini, tetapi kita tidak akan begitu bodoh 
mahu bekerja sama dan berikat dengan pemuda? segala 
bangsa yang menggalang? perjuangan kita, yang tidak 
suka bangsa kita mulia dan merdeka bahkan mereka itu 
ia-lah musoh kita. 


Sekali pun pemuda? itu daripada bangsa Melayu sen- 
diri, daripada adek abang kita sendiri, mereka itu juga ia- 
lah musoh kita; setidak2-nya ini-lah dia disiplin A.P.L-- 
ini-lah dia undang? perjuangan yang harus ada dalam satu2 
badan politik yang mempunyai tujuan besar hendak merc- 
but kemerdekaan bangsa dan tanah air. 


Seperkara lagi kita harus pula mengingat chadangan 
pemimpin besar umat India Pandit Jawaharlal Nenru 
yang telah di-keluarkan-nya ta' berapa lama dahulu dan 
yang sekarang sedang di-laksana-kan-nya ia-itu persida- 
ngan besar bangsa? Asia. Tujuan hendak mengadakan 
persidangan besar bangsa? Asia itu tidak lain dan tidak 
bukan ia-lah kerana hendak menchari perpaduan bangsa 
Asia seluroh-nya dan dengan ada-nya perpaduan bangsa 
Asia itu dapat-lah di-jamin keselematan, keamanan dan 
kemerdekaan bangsa2 di-seluroh Asia khas-nya dan di-se- 
luroh dunia am-nya 


Maka jika perikatan bangsa Asia dan kerja sama di- 
antara mercka itu telah di-pandang perlu tentu-lah pula 
perikatan pemuda? Asia dan kerja sama di-antara mereka 


элеу 

itu lebeh perlu lagi sebab sabagai mana yang telah di-akui. 
Pemuda itu tiang bangsa. Pemuda itu harapan bangsa. 
Yang demikian boleh-lah kita mempastikan bahawa 
perikatan bangsa? Asia dan kerja sama di-antara mereka 
itu tidak-lah akan mudah terchipta-nya dan sekali pun akan 
terchipta tidak-lah akan kukoh perdirian-nya jika tiang-nya 
—pemuda2 bangsa itu—tidak berikat dan bekerja sama. 


Seterus-nya perikatan dan kerja sama di-antara 
pemuda2 bangsa Asia itu tidak akan terchapai jika 
perikatan dan kerja sama di-antara pemuda? segala 
bangsa dalam sa-sabuah negeri itu tidak ada. Maka 
itu-lah sebab-nya perikatan pemuda segala bangsa 
di-Indonesia itu di-dirikan dan itulah juga sebab- 
nya perikatan pemuda segala bangsa di-Malaya ini 
di-pandang perlu dan mustahak di-adakan. Kita harus 
mengetahui bahawa kita pemuda2 Malaya sama ada Melayu, 
China, India atau lain-nya tidak-lah ada perbezaan-nya— 
tidak ada lebeh kurang-nya. Kita ada-lah sama2 
pemuda anak tanah jajahan yang hidup-nya terbiar, yang 
pelajaran-nya tidak di-peruahkan dan sangat Sedikit yang 
mendapat peluang melanjutkan pelajaran-nya dan memetik 
buah pelajaran yang tinggi2, yang hanya di-galakkan men- 
jadi alat (perkakas) dan berkuli dan lain2, yang hanya di- 
tidur? dan di-buai2kan dengan segala macham kepalsuan 
dan kepelesiran hidup. Dan seribu satu macham didekan 
anak tanah jajahan yang ta’ baik lagi—bukan memajukan 
semangat pemuda tetapi memundorkan-nya, bukan menaik- 
kan taraf pemuda tetapi menjatohkan-nya, sebab itu kita 
ada mempunyai tujuan yang sama sekarang ia-itu mengha- 
puskan angkara? yang menghimpit kita itu, dan untok me- 
nghapuskan angkara? itu maka perlu-lah kita mendirikan 
satu benteng—benteng waja—untok menghapuskan segala 
puak dan pehak, segala gulongan yang menyebabkan ang- 
kara? itu. Ibarat menghilangkan penyakit bukan-lah 
penyakit itu yang hendak di-pukul tetapi kuman? penyakit 
itu-lah yang hendak di-bunoh—ibarat mengubat penyakit 
hawar maka hendak-lah tikus? yang menjadi puncha Ке- 
datangan-nya itu di-hapuskan. 


Saudara? pemuda Melayu seluroh-nya tentu-lah telah 
mengetahui bahawa pemuda sa-gunia sekarang telah ada 
mempunyai badan-nya yang di-katakan “Perikatan Pemu- 
da Democracy sa-Dunia” atau bahasa Inggeris-nya The 
World Federation of Democratic Youth, berpusat di-Paris. 
Tujuan perikatan pemuda democratie sa-dunia ini sangat 

besar dan dari pada nama-nya itu dapat-lah kita mengets- 
hui bahawa dasar-nya ia-lah democracy, ia mahu mendiri- 
kan democracy di-dunia. 


Sebagai satu gerakkan pemuda yang meliputi seluroh 
dunia maka sudah tentu lah maksud-nya yang besar ia-lah 
menchari perikatan dan kerja sama di-antara segala bang- 
sa khas-nya pemuda? yang ada di-dunia ini. Maka masa- 
kan tujuan yang besar dan baik itu dapat berhasil dan 
kekal jika perikatan di-antara pemuda? segala bangsa dalam 
sesuatu negeri tidak termetri lagi—mithal-nya di-Malaya 
ini, 

Saudara2 pemuda A.P.I. dan pemuda? Melayu di-seluroh 
Malaya! Menilek kapada kepentingan? ini mari-lah dari 
sekarang kita menyusun barisan kita menyusun perpaduan 
Langsa Melayu, kemudian mari-lah kita menyusun barisan 
perpaduan pemuda? Malaya segala bangsa yang sukakan 
democracy, kemudian mari-lah pula kita menyusun barisan 
perpaduan pemuda? Asia dan akhir-nya perpaduan pemuda? 
sa-dunia. Hanya dengan jalan ini-lah sahaja keamanan 
Feadilan dan democracy dapat di-jamin didunia ini. 

Pemuda? A.P.I. dan pemuda? Melayu seluroh-nva. 
Mari-iah kita berjuang untok kemerdekaan kerana hanya 
di-dalam negara yang merdeka sahaja-lah bangsa Melayu 
baharu mulia. 

Mari-lah kita berjuang untok democraca’ kerana hanya 
di-dalam negara democracy sahaja-lah keadilan baharu ada 
dengan sebenar-nya.  Mari-lah kita berjuang untok kea- 
тапап kerana hanya di-dalam negara yang aman, di-dalam 
dunia yang aman sahaija-lsh kesentosaan dan kebahagiaan 
yang sebenar2-nya baharu ada. 


Berjuang-lah! 
Merdeka dengan darah, 
AHMAD BOESTAMAM, 
Ketua (1) Lembaga Tinggi A.P.I. 


| Ма!ауа 
Kuala Lumpur, 


Sist October, 1946 

Keyakinan API. 


A.P.I. sebagai suatu badan yang mempunyai disiplin 
yang tegoh hanya di-bukakan kepada pemuda? yang insaf, 
pemuda! yang sanggop bersumpah sedia memberikan kor- 
ban tenaga, harta dan jiwanya untok merebut kemerdekaan 
bangsa dan tanahair. Kerana ini banyak juga orang yang 
bertanya: — 


1. Jika API. dibukakan kepada pemuda? yang pile- 
han sahaja bukankah nanti mendapat bilangan anggota? 
yang sedikit? 


2. Mumkinkah A.P.I. dengan bilangan anggota yang 
sedikit itu menchapai chita2-nya? 


Disini-lah terletak-nya keyakinan A.P.I. Kapada A.P.L 
bilangan yang banyak tidak bererti jika tidak ia mempunyai 
tunggong jawab yang penoh. Apakah ertinya satu? per- 
gerakan itu meskipun ahli-nya beratus ribu tetapi ahli yang 
beratus ribu itu dikala genting lari dari perjuangan? 


A.P.I. akan berpuas hati sekalipun ahli-nya sedikit 
tetapi ahli yang sedikit itu mempunyai tanggong jawab 
yang penoh, memakai semboyan: Hidup bersama hidup, 
bor bersama lebor untok chita2 yang suchi. 


Sejarah pergerakan didunia banyak memboktikan ini. 


Chuba-lah balek lembaran sejarah pergerakan di-lre- 
land. Dalam tahun 1922 dahulu umat Ireland telah bangun 
memberontak melawan penjajahan British. Pemberonta- 
kan ini diulukan oleh gerakan Sin Fein Party yang di-pim- 
pin oleh De Valera. 


Dalam pemberontakan itu Sin Fein Party hanya ada 
mempunyai penyokong leben kurang 5,000 orang yang ber- 
senjata. Tetapi akhir-nya berjaya. Begitu juga Lenin 
dalam pemberontakan menjatohkan Czar Russia dahulu 
ia hanya mendapat sckongan 6,000 orang anggota Partai 
Communist. Meskipun umat Russia mempunyai bilangan 
lebeh kurang 180 juta jiwa, tetapi usaha 6,000 orang 
Communist yang memberontak itu berhasil juga akhir-nya. 


Suatu lagi keyakinan A.P.I. іа lah bahawa kemerde- 
kaan itu tidak akan dapat di-chapai dengan air liur, dengan 
hanya meminta? tetapi mesti-lah dengan perjuangan, de- 
ngan aliran darah pemuda2-nya. 

Tidak ada satu bangsa di-atas muka bumi ini yang 
dahulu-nya terjajah yang mendapat kemerdekaan tulen, 
kemerdekaan seratus peratus kerana di-beri orang, melain- 
kan kerana di-tebus dengan darah. 


Kerana keyakinan ini-lah maka А.РЛ. berdasarkan 
kebangsaan yang bersendikan kepada “perchaya kapada 
tenaga sendiri”. 


Sikap perjuangan A.PI. 


Keadaan negeri? dalam dunia ini boleh-lah dibahagi- 
kan kapada dua bahagian dalam pandangan politik, ekonomi 
dan social ja-itu: — 


1. Negeri? yang merdeka. 
2. Negeri? yang terjajah atau saparch terjajah. 


Maka begitu-lah pula keadaan pemuda? terbahagi 
Караба dua gulongan: — 


1. Gulongan pemuda2 di-negeri yang merdeka. 


2. Gulongan pemuda2 di-negeri yang terjajah atau 
saparoh terjajah. 


Yang demikian sikap perjuangan diantara dua gulo- 
ngan pemuda? ini tidak-lah serupa—sikap perjuangan pe- 
muda? di-negeri yang merdeka tidak serupa dengan sikap 
perjuangan gulongan pemuda di-negeri2 yang terjajah dan 
saparoh terjajah. 


Di-negeri2 yang merdeka pemuda?-nya berjuang untok 
menjarakan satu? faham saperti faham coinmunist, faham 
socialist, faham nationalist dan lain? mengikut kechende- 
rongan masing2. Tetapi di-negeri2 yang terjajah dan 
saparoh terjajah perjuangan untok menjayakan satu? 
faham ifu ada tetapi jatuh kepada tingkatan perjuangan 
yang kedua. Sebab-nya di-negeri2 yang merdeka penin- 
dasan dari penjajah tidak ada chuma yang ada penindasan 
dalam politik, ekonomi dan social dari pemerentahan bangsa 
sendiri sahaja. Tetapi di-negeri2 yang terjajah dan sa- 
paron terjajah penindasan itu banyak tingkati-nya: — 


1. Penindasan dari penjajah. 

2. Penindasan dari bangsa sendiri yang menjadi per- 
kakas sipenjajah itu. 

8. Penindasan dari kaum feudal. 

4. Penindasan dari ahli2 ugama kolot. 

5. 


Penindasan dari kaum2 modal bangsa sendiri Can 
bangsa asing juga. 


Dan penindasan? ini pula meliputi segala lapangan— 
iapangan politik, lapangan ekonomi, lapangan social, lapa- 
ngan pelajaran dan lain? lagi. 


Yang demikian sifat perjuangan A.P.I. ada-lah ter- 
masok dalam gulongan sikap perjuangan pemuda? di- 
negeri? yang terjajah dan saparoh terjajah itu-lah kerana 
Malaya maseh bersifat tanah jajahan. 


Tanggongan A.P.I. sekarang. 


Meskipun A.P.I. di-bukakan kapada pemuda? yang pile- 
han--yang insaf, yang radical dan yang sanggop memberi 
tenaga, harta dan jiwa-nya untok bangsa dan tanahair-nya, 
tetapi A.P.I. juga merasa ada-lah tanggongan-nya A.P.I. 
untok memberi penerangan kapada segala lapisan pemuda2 
Melayu, menimbulkan rasa keinsafan dalam sanubari 
mereka itu sa-hingga menjadi-lah tiap2 sa-orang pemuda 
Malayu itu perajurit dan satria yang ta' kenal mundor, 
yang ta' tahu compromise. 


Selain daripada itu A.P.I. juga merasa ada-lah men- 
jadi tanggongan-nya sekarang untok menjadi satu barisan 
yang borsedia mempertahankan kehormatan diri, kehorma- 
tan kampong dan kehormatan Partai Kebangsaan Melayu 
Malaya yang menjadi barisan perjuangan ra‘ayat jelata 
Melayu itu. Sabelum A.P.I. mempertahankan kehormatan 
bangsa dan tanahair ia harus lebeh dahulu mempertahan- 
kan kehormatan diri, kampong dan Partai-nya. 


Tuntutan Pemuda. 


_ , Baik di-negeri2 yang merdeka, mahu pun di-tanah2 
jajahan pemuda? itu ada mempunyai tuntutan2-nya ia-itu 
tuntutan? mengikut kedudokan-nya masing2. ‘Amnya tun- 
tutan? pemuda itu ja-lah: — 

Kerja dan Pelajaran yang chukup adalah tuntutan pe- 
muda yang tiduk mungkin dicheraikan. Persekolahan yang 
terbengkalai mistiluh diteruskan, latehan teknik dan ke- 
pandaian untuk sakelian yang ingin berlateh dalam ilmu 
tersebut mistilah diadakan. Tiap? badan pemuda adalah 
brkewajipan berusaha segiat2-nya untuk menchapai tujuan 
ini. 


Hek? pemuda diseluroh dunia untok memperbaikki 
binaan badannya menielihara rumah tangga dan familinya 
serta memajukan kebudayaan nya sendiri memanglah hak2 
mereka itu. Tetapi puncha dari segala hak tersebut jalah 
bak dibiarkan bebas dan merdeka. Kedua2-nya tidak boleh 
di-cheraikan. Maka inilah sebabnya tiap2 pemuda dari se- 
gala bangsa mesti menyokong perjuangan pemuda? bangsa 
lain menuntut hak dibiarkan bebas dan merdeka. 


Darjah kehidupan didesa dan dikampong hendak-lah 
dipertinggi kalau pemuda mahu hidup dengan bebas. Uru- 
san tanah mesti disusun semula dan peminjaman hendak-lah 
diadakan supaya kaum tani dapat hidup lebeh sempurna. 
Pelajaran yang chukop mesti diadakan: begitu juga pang- 
gong wayang, kutubkhanah dan dewan? viadzah supava 
dapat mempertingikan darjah kesehatan kaum tani така 
segala jenis urusan perubatan hendaklah disediakan. Bu- 
kan sahaja sekolah permulaan tetapi juga sckolah?2 teknik 
yang khas mesti dibukakan kapada nemuda бап pemudi. 
Dengan langkah2 yang semacham inilah baru dapat difahami 
kan betapa pentingnya dan berapa tinggi nya kehidapan 
bertani dan berkebun. 


Untok menchapai hak? yang tersebut tadi maka dua 
langkah dapat digunakan : 


(a) Pemuda boleh menyusun barisan dan bekerjasama 
menchapai tuntutan dengan melaksanakan undang? yang 
ada dan juga menuntut mengadakan undang? untok 
menchapai hak? tersebut tadi. 


(b) Dalam pada itu, Jangkah? dapat disusun untok 
menggunakan dan memajukan badan? pemuda yang sudah 
sedia ada. Tempat? permainan, klas? pelajaran petang 
yang khas, kumpolan? berunding dan berbichara adalah se- 
tengah daripada keperluan2 yang boleh diusaha dan dima- 
jukan oleh masing? badan pemuda dengan sendirinya, 

Ditanah2 jajahan dan saparoh jajahan tuntutan pe- 
muda2-nya pula ia-lah:-- 


u. Dalam bahagian perusahaan. 


Kemajuan teknik. Menghapuskan penganggoran. 
Gaji yang berpatutan untck hidup. Masa bekerja dipen- 
dekkan. Keselamatan hidup dijaga. Hak yang penoh bagi 
badan2 buroh menuntut tambahan gaji dan lain2. 
Menghapuskan perkulian atas kanak2 dan menghapuskan 
perkulian paksa. Mengawal keselamatan kuli2 perempuan 
dan memberi segala bantuan yang perlu bagi mereka, dan 
lain? lagi. 


b. Dalam bahagian pertanian. 


Menghapuskan sifat burongan dari segala rupa dalam 
pemilckan tarah.  Pengagehan tanah? kapada orang tani 
yang tidak bertanah. Pinjaman wang dari kerajaan untok 
mengerjakan pertanian. Pengurangan sewa tansh, chuk- 
ai tanah dan lain?-nya yang bersangkut dengan pertanian. 
Menghapuskan lain2 macham chukai. Kebebasan menjual 
hasil usaha tani di-pasar. Kebebasan mengadakan perta- 
nian chara bersharikat dan memberi kawalan kapada-nya 
dan lain? lagi. 


c. Dalam buhagian politik. 


Pendudok? tanah jajakan mesti diberi hak bersuara 
dalam pemerentahan dan hak dipileh dan memileh mestilah 
terbuka kapada ramai, erti-nya tidak Ci-hadkan kapada 
orang? yang berharta atau saumpamanya sahaja. Kemer- 
dekaan berpidato, bersuara dalam surat? khabar, bersidang 
dan lain2. Menghapuskan undange yang menetapkan 
boleh menghukom surat2 khabar kerana berani menegor 
pemerentahan dan kerana menyiarkan tulisan? yang 
dikatakan menghasut. Menghapuskan tempat? tahanan 
yang diadakan kerana politik atau kerana geraken kaum 
buroh. Menghapuskan undang? membeza2kan kulit dan 
lain? lagi. 


d. Dalam bahagian pelajaran dan kedudayoan. 
1. Hak mendapat pelajaran dengan perchuma. 
2. Hek belajar dalam bahasa sendiri. 

3. Mengadakan sistem pelajaran yang mengenai soal 
kewatanan dan kebangsaan serta yang bersesuaian dengan 
kehendak demokrasi. Memajukan pelajaran science dan 
teknik yang berguna untok kemajuan perusahaan dan per- 
tanian. 


4. Hak berorganisatie dalam sekolah. 
5. Mengawal harga buku pergunaan sekolah. 
6. Gaji yang berpatutan bagi guru2. 


7. Menguruskan kemajuan permainan sport dan yang 
mengenai soal kebudayaan. 


8. Buku perchuma dan makan tengahari perchuma 
disekolah?. 


9. Mengadakan club2 Pemuda dan tempat2 permainan. 


10. Mengadakan pelajaran bagi orang2 dewasa (seko- 
lah menyesal) dan lain2 lagi. 


e. Dalam bahagian kesehatan. 


1. Bantuan ubat perchuma. 


2. Mengadakan rumah2 sakit beranak dan rumah pen- 
jagaan anak2, serta memberi kelepasan dan allowance bagi 
kuli2 perempuan yang melahirkan anak. 


3. Mengadakan ranchangan rumah tempat tinggal 
yang terator mengikut kehendak? menjaga kesehatan, 
dan lain2 lagi. 


SARI PERKATAAN PEMUKA2 BANGSA 
DI-DUNIA BERKENAAN DENGAN PEMUDA 


P.Y.M. Ir. Soekarno. 


“Beri kapada saya 10,000, 100,000, bahkan 1,000,000 
orang tua. Dengan-nya saya bisa mengaleh gunong Gede 
dari tempat-nya disana kasini. Tetapi beri-lah kapada 
saya 1,000,100 bahkan 10 orang pemuda yang semangat- 
nya berkubar2 dengan jiwa pemuda maka saya sanggop 
menggemparkan dunia.” 


а 

P.Y.M. Drs. Mohd. Hatta. 


“Kamu-lah angkatan muda yang akan menjadi bangsa 
kita di-masa yang akan datang. Kamu telah menyediakan 
jiwamu untok mati guna kemerdekakaan bangsa dan tanah 
air, tetapi kamu mesti menyediakan juga diri kamu untok 
hidup, untok menegakkan bangsa merdeka di-masa yang 
akan datang. 


Ra'ayat jelata seluroh Indonesia memperchayakan 
nasib-nya kapada kamu dan kamu harus-lah insaf akan per- 
tanggongan jawab kamu ditengah2 ra'ayat jelata bangsa 
kita.” 


Chogan kata Communist yang kemudiannya di-pakai oleh 
Hitler. 


“Bangsa yang mempunyai banyak anak muda itu-lah 
yang akan menang”. 


Saorang ahli Shair Arab. 
“Mamin ummatin tatamaddun. 


Ala washubba niha атат”. 
Melayu-nya : — 


“Tidak akan mendapat kemajuan sasuatu bangsa itu 
jika pemuda2nya tidak berdiri dibarisan hadapan.” 


Subhas Chandra Bose. 


. “Pemuda itu bukan sahaja boleh merosakkan tetapi 
juga boleh membena. Ditempat orang tua? telah kechewa 
disitu mereka mengambil tanggong jawab mengorak Jang- 
kah untok menyusun masharakat baharu kapada yang lebeh 
elok dan lebeh sempurna. 


А “Pemuda? India sekarang tidak lagi berpuas hati mem- 
biarkan segala tanggong jawab itu dipegang oleh pemim- 
pin? tua sedang mereka hanya berpelok tuboh atau pun 
mengikur sahaja macham sakawan lembu gembalaan.” 


Seorang perempuan ahli pidato Irak bernama Zargaa 
binti Adji:— 


“Maju-lah, maju-lah kemuka hai pemuda, maju-lah 
kamedan perang mempertahankan kebenaran. 

“Aku ini saorang perempuan, perhaiasanku ia-lah inal. 


“Kamu semua-nva ada-lah pemuda—laki2—perhaisan 
mu ia-lah mandi darah. 


“Maju-lah kemedan perang, jangan mundor, hari ini— 
lah hari kemenangan, jangan di-tunggu sampai beresok.” 


PENUTUP. 


Sekarang bangsa Melayu sedang bergerak—sedang 
menyusun tenaga raksaksa untok perjuangan mercbut ke- 
bahagiaan, keagongan dan kemerdekaan bangsa dan tanah- 
air. Maka dalam menyusun tenaga raksaksa dari bangsa 
Melayu ini tenaga pemuda tidak-lah boleh disiarkan, ti- 
dak-lah boleh diabaizkan.  Tidak-lah akan menjadi kokoh 
dan tegoh barisan perjuangan jika tenaga pemuda tidak di- 
peruahkan apalagi kalau dichemokkan. * 


Bangsa Melayu harus pandai menghargukan tenaga 
pemuda terutama tenaga pemuda? yang insaf. 

Dengan kesadaran yang bulat dan penoh dari sakalian 
bangsa Melayu dan dengan kerjasama yang tetap dan tegoh 
dari pemuda2nya kemerdekaan Malaya pasti aken terchapai 
dengan ta' shak lagi dan dengan sachepat munikin. 


MERDEKA pasti MERDEKA. 
MERDEKA dengan DARAH 
TAMMAT. 


No сне 


SAORANG PEMUDA INDONESIA YANG 
BERJIWA RADICAL. 


Gambar yang diterakan 
aisebelah ini ia-lah gambar 
Boeng Tomo (Soetomo), 
KEPALA pemberontak Indo- 
nesia yang berpusat di-Sura- 
baya. Beliau ia-lah saorang 
pemuda Indonesia yang ber- 
jiwa radical, yang ta mahu 
compromise dengan penjajah 
belanda. ‘Umor-nya baharu 
24 tahun lebeh kurang dan 
nama-nya pun baharu mun- 
chol dalam zaman pembe- 
rontakan Indonesia sexarang 
ini sahaja. 


Boeng Tomo ini ada-lah 
sangat ditakuti oleh belanda. 
Beliau ditakuti ia-lah oleh , 
kerana semangat-nya yang berkubar? dan jiwa-nya yang 
radical itu. Dibelakang beliau berdiri ribuan pemuda 
yang bersedia mati untok mengekalkan kemerdekaan 
Indonesia. 


Dalam salah suatu pidato beliau, beliau pernah berkata 
demikian : — 


“Ra'ayat harus mengawasi segala gerak geri pemim- 
pin?-nya. Jika didapati ada diantara pemimpin? itu yang 
gerak geri-nya bersifat memechah belahkan ra'ayat, 
ra'ayat harus segera bertindak. Sekarang bukah-lah 
masa-nya untok mementingkan muslihat diri. Kita mahu 
Indonesia merdeka seratus peratus, ta' bisa ditawar? lagi.” 


Perkataan Boeng Tomo ini betul? memboktikan jiwa, 
semangat dan kemahuan pemuda Indonesia. Perkataan 
Boeng Tomo ini juga memboktikan jiwa, semangat dan 
kemahuan A.P.I. (Angkatan Pemuda Insaf). Ta’ salah 
dan tidak-lah melampau? kalau kita katakan bahawa A.P.I. 
memandang Boeng Tomo—jiwa, semangat dan kemahuan- 
nya—sebagai jiwa, semangat dan kemahuan A.P.I. sendiri. 


_ API terap memuliakan-nya sebagai satu SEMA- 
NGAT vang mendorongkan-nya. 


A.P.L bermegah kerana ada-nya Bocng Tomo. 


PEMUDA? SA-DUNIA BERSATU-LAH! 
DAN 
BERGERAK MAJU UNTOK KEAMANAN 
YANG KEKAL 


PEMUDA? MELAYU BERSATU 
DAN 
BERJUANG-LAH UNTOK KEMERDEKAAN 
BANGSA DAN TANAH AIR 

